Rikunarita-ORG/Wikinium huggingface dataset:
# Bronzezeid

As Sunnawagal vo Trundholm, a beliabts Motiv in da Bronzezeid
De **Bronzezeid** (dt.: **Bronzezeit**) is de Periodn in da Gschicht vo da Menschheit, in dea Metoigengständ haptsächli aus Bronze gmocht wuan san. Des woa in Middleiropa zirka de Zeid vo 2200 bis 800 v. Kr.
Da Oitadumsfoascha Christian Jürgensen Thomsen hod jo a Dreiperiodnsystem entwicklt, in dea'ra de mediterrana (des is de Gengd ums Middlmeea umadum) Ua- und Fruahgschicht in a Stoazeid, a Bronzezeit und a Eisnzeid untatäut hod. Ma muass de Dreitäulung af Eiropa, Westasien und Noadafrika eihschränkn.

Und, wäu si da Begriff af nix aundas ois af'n vawendtn Weakstoff beziagt, sogta aa nix iwa de sunstige kuituareje Häch vo ana Kuitua aus.

Desweng foit da Aunfaung vo de Hochkuituan in Vuadaasien und Egyptn af's End vo da Stoazeid und af'n Aufaung vo da Bronzezeid.

So woa de Metoivaoaweitung in Eiropa und Vuadaasien vatäut, wos dinkla is, san des de historisch ötaran Regiaunan mid Metoiheastejung
Augfaunga hod de Gschicht im 3. Joartausnd v. Kr. in da Jungstoazeid, de wos jo vuahea woa. Da haum de Leit scho mid Metoi umanaundadau. Owa nua mid reine Metoie wia Goid, Süüba und Kupfa, des so gnumman haum, wiasas gfundn haum.
Ma hod regionoi vo da Kupfazeid oda vom *Chalkolithikum* gredt.

Bronze is a Legierung, de wos aus 90 % Kupfa und 10 % Zinn bsteht, und is vüü heata ois wia des ledige Kupfa.

## Im Netz

 **Commons: Bronzezeit** – Sammlung vo Buidl, Videos und Audiodateien
* Bronze- und Urnenfelderzeit in Europa. Kommentierter Index zur Bronzezeit und Urnenfelderzeit, geographisch gegliedert.
* Im Netz zur Bronzezeit bei *archaeologie-online.de*
* Eine Übersicht zur Bronzezeit in Oberfranken (Landschaftsmuseum Obermain)
* Margarita Primas: *Bronzezeid.* In: *Historisches Lexikon vo da Schweiz*.
# Pazifik

Koartn
Hähnkoartn van Pazifischn Ozean
Da **Pazifik**, aa: **Pazifische Ozean** oda **Stuia Ozean** gnennd, is da gressde und diafsde Ozean vo da Wejd.

Ea is van Ferdinand Magellan ois "friedle - pazifis" gennd worn, wei da Ozean af seina Roas so stui und ruahig wor. Es gibd owa afn Pazifik recht vui Wind und Stuam.

Da Pazifische Ozean is da gressde vo olle drei Ozeane (Pazifischa Ozean, Atlantischa Ozean, Indischa Ozean) und eastreckd se van Noadn, vo de Aleuten, bis zua Antarktis (Sidpolarmeea) im Sidn, und im Westn de gonze ostasiatische Gstod, de sidostasiatischn Inslgruppn (Indonesien, Papua-Neuguinea) und de Ostgstod vo Australien entlong bis in Ostn, de gsomte Westgstod van Amerikanischn Kontinent entlong.

Insgsomt eareichd a donn a Gsomtowafläch vo 166,24 Milliona km² (mid de Nemmeeare sogoa 181,34 Milliona km²), wos umara 35% vo da gonzn Eadobafläch ausmochd. Owa da Pazifik is ned da gressde sondan a da diafsde Ozean vo da Wejd, und iwahapt bfindd se's diafsde Loch vo da Eadn im Pazifik, des wos da Marianengrobn mid 11.034 Meta Diafn is.

Wiatschoftli gseng is da Pazifische Ozean heit's wichtigsde Gwassa, wei do de gressdn Hondlsvabindunga laffn (Noadamerika - Asien, Asien - Eiropa (iwa'n Panamakanoi), haptsechli ausglesd duach de Position vo de ostasiatischn Stootn ois Billigproduktionslända, oiso ois Lända de wo se ideoi fian Export eingna.

De Insln im Pazifik lossn se genarej in de drei Gebiete: Mikronesien, Polynesien und Melanesien untatein.

## Im Netz

 **Commons: Pazifischa Ozean** – Sammlung vo Buidl, Videos und Audiodateien
* Pazifik-Informationsstö in Neuendettelsau
* Warum da Stille Ozean eigntlich Lärmenda Ozean hoaßn soit@1@2Vorlage:Toter Link/www.wissenschaft.de (Seite nicht mehr abrufbar; Suche in Webarchiven) – Im Pazifik hat sich der Hintergrundlärm in den vergangenen vierzig Jahren verzehnfacht
* LA Times special Altered Ocean's@1@2Vorlage:Toter Link/www.latimes.com (Seite nicht mehr abrufbar; Suche in Webarchiven)
* EPIC Pacific Ocean Data Collection On-line Sammlung vo Beobachtungsdatn
* NOAA In-situ Ocean Data Viewer Ausdruck und Download vo wissnschaftliche Datn
* Kortn vom Südpazifik
* NOAA Ocean Surface Current Analyses – Realtime (OSCAR) Near-realtime Pacific Ocean Surface Currents derived from satellite altimeter and scatterometer data

De Wäidmeea

Arkdischa Ozean |
Adlandischa Ozean |
Indischa Ozean |
Pazifischa Ozean |
Sidlicha Ozean